

**LIETUVOS RESPUBLIKOS ŽEMĖS ŪKIO MINISTRAS**

**ĮSAKYMAS**

**DĖL ŽEMĖS ŪKIO MINISTRO 2006 M. SPALIO 2 D. ĮSAKYMO NR. 3D-384 „DĖL TRAKTORIŲ, SAVAEIGIŲ IR ŽEMĖS ŪKIO MAŠINŲ IR JŲ PRIEKABŲ REGISTRAVIMO TAISYKLIŲ PATVIRTINIMO“ PAKEITIMO**

2018 m. rugsėjo 28 d. Nr. 3D-691

Vilnius

1. P a k e i č i u Traktorių, savaeigių ir žemės ūkio mašinų ir jų priekabų registravimo taisykles, patvirtintas Lietuvos Respublikos žemės ūkio ministro 2006 m. spalio 2 d. įsakymu Nr. 3D-384 „Dėl Traktorių, savaeigių ir žemės ūkio mašinų ir jų priekabų registravimo taisyklių patvirtinimo“:

1.1. Pakeičiu 3.1 papunktį ir jį išdėstau taip:

„3.1. **Traktoriaus ar priekabos atitikties sertifikatas** (atitinka reglamente (ES) Nr. 167/2013 vartojamą sąvoką **liudijimas**), **techninė tarnyba** ir **gamintojas** suprantami taip, kaip jie apibrėžti reglamente (ES) Nr. 167/2013.“

1.2. Pakeičiu 17 punktą ir jį išdėstau taip:

„17. Savivaldybių administracijų paskirti asmenys, atsakingi už traktorių, savaeigių ir žemės ūkio mašinų ir jų priekabų registravimą (toliau – savivaldybių darbuotojai), gali pareikalauti, kad būtų pateiktos techninės tarnybosišvados apie įregistruojamo traktoriaus atitiktį jo saugą reglamentuojantiems teisės aktų reikalavimams.“

2. N u s t a t a u, kad šis įsakymas įsigalioja 2018 m. spalio 1 d.

Žemės ūkio ministras Giedrius Surplys

SUDERINTA

Lietuvos savivaldybių asociacijos

2018 m. rugsėjo 18 d. raštu Nr. (18)-SD-558